Imtella' Diċembru 26, 2020 L-Assoċjazzjoni Maltija tax-Xjentisti tal-Biomedika (MABS) wissiet fuq l-użu ta' 'testing kits' għall-Covid-19 li qed jiġu reklamati li jistgħu jintużaw minn kulħadd fid-dar. Fi stqarrija l-assoċjazzjoni qalet li qed tinnota żieda fir-reklamar ta' dawn il-prodotti, li jingħad li jaqbdu l-preżenza tal-Antigens u tal-Antibodies, u li qed jiġu rreklamati li għandhom preċiżjoni għolja. L-assoċjazzjoni qalet li minkejja li dawn il-kits jużaw metodoloġija sempliċi, xorta jħallu lok għall-iżbalji, u l-iswab xorta jrid isir minn persuni mħarrġa apposta. Żiedet li l-għażla ta' dawn l-hekk imsejħa Point of Care Testing kits irid isir minn professjonisti tas-saħħa li huma mħarrġa biex jagħmlu l-ittestjar u jinterpretaw ir-riżultati.